
Αριθ. 1048540/4116/Α0010 (1) 

Βεβαίωση της αυτοδίκαιης οινάκλησης της απαλλοτρίωσης που κηρύ¬ 
χθηκε με την Π. 7915/2104/18.12.87 κοινή Υπουργική Από¬ 
φαση (ΦΕΚ. 1279/31.12.87 τ.Δ')^ΐ“ την ανέγερση του Πολυκλα- 
δικού Λυκείου Αργοστολιού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΕΘΝ. ΠΑΙΔΕΙΑΣ ΚΑΙ ΘΡΗΣΚ/ΤΩΝ 

Έχοντας υπόψη: 

1. Τις διατάξεις των παρ. 1 και 4 του άρθρου 11 του Ν.Δ. 797/ 
1971 «περί αναγκαστικών απαλλοτριώσεων». 

2. Την Π. 7915/2104/18.12.87 (ΦΕΚ. 1279/31.12.87 τ.Δ') 
κοινή Υπουργική Απόφαση με την οποία κηρύχθηκε αναγκαστική 
απαλλοτρίωση για την (ανέγερση διδακτηρίου του Πολυκλαδικού Λυ¬ 
κείου Αργοστολιού. 

3. Το γεγονός ότι η απαλλοτρίωση αυτή δε συντελέστηκε εμπρόθε¬ 
σμα, βεβαιώνεται: 

Ότι η απαλλοτρίωση που κηρύχθηκε με την Π. 7915/2104/ 
18.12.87 (ΦΕΚ. 1279/31.12.87 τ.Δ’) κοινή Υπουργική Απόφαση, 
για την ανέγερση διδακτηρίου του Πολυκλαδικού Λυκείου Αργοστολιού 
ανακλήθηκε αυτοδίκαια ως προς ολόκληρη την έκταση των 14.039 μ 2 , 
που βρίσκεται στην περιοχή Φαραώ ή Σπηλαίων του Δήμου Αργοστο¬ 
λιού του Νομού Κεφαλληνίας και φαίνεται με στοιχεία Α-Α’ 16-Δ' 16-Τ 
16-Β-Γ-Δ-Ε-Ζ-Η-θ-Ι-Κ-Λ-Μ-Ν-Ξ-Ο-Π-Ρ-Σ-Τ-Υ- 
Α στο αριθ. ΤΠ1/29.5.87 Κτηματολογικό διάγραμμα των Δ. Μιχαη- 
λίδη - Φ, Μπουκιά και στον από 17.8.87 κτηματολογικό πίνακα του 
Τοπογράφου Νικολάου Κώστα, τα οποία έχει θεωρήσει ο Μηχανικός Κ. 
Παπαζαφειράτος στις 17.8.87, γιατί δε συντελέστηκε εμπρόθεσμα. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 10 Αυγούστου 1990 

ΟΙ ΥΠΟΥΡΓΟΙ ^ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡ/ΜΑΤΩΝ 

I. ΠΑΛΑΙΟΚΡΑΣΣΑΣ Β. ΚΟΝΤΟΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1045437/3798/Α0010 (2) 

Αναγκαστική απαλλοτρίωση ακινήτου στο Πυθαγόρειο Σάμου για αρ¬ 
χαιολογικούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/τος 139/ 
1971 «περί της αρμοδιότητος των Νομών προς κήρυξιν αναγκαστικών 
τινων απαλλοτριώσεων». 

2. Τις διατάξεις του άρθρου 1 του Νόμου Β Ρ Ξ Ζ/1893 «περί ανα¬ 
γκαστικής απαλλοτριώσεως ακινήτων προς συντήρησιν ή ανεύρεσιν αρ¬ 
χαιοτήτων». 

3. Το από 28.9.89 απόσπασμα πρακτικού από τη συνεδρίαση του 
Αρχαιολογικού Συμβουλίου με αριθ. 24/1.8.89, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την προστασία, συντήρηση και ανάδειξη 
των ανευρεθέντων αρχαίων (ερειπίων μεγάλου οικοδομήματος), έκτα¬ 
σης συνολικού εμβαδού 2.457,32 Μ 2 που βρίσκεται στο Πυθαγόρειο 
Σάμου και φαίνεται με στοιχεία Α-Β-Γ-Δ-Ε-Ζ-Η-Θ-Ι-Κ-Λ- 
Μ - Ν - Α στο με κλίμακα 1:200 και Α/Α 2115/27.1.88 κτηματολο- 
γικό διάγραμμα - πίνακα, που έχει συντάξει ο Μ. Μαυραϊδής και έχει 
θεωρήσει ο Προϊστάμενος Αποτυπώσεων και Συντηρήσεως Κτιρίων του 
Ταμείου Αρχαιολογικών Πόρων και Απαλλοτριώσεων Ηλίας Μαυροδό- 
ντης στις 5.1.90. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 

α) Μπαϊρακτάρης Σεμελής και β) Μοσχονάς Αμφιτρύωνας. · 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Αυγούστου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

I. ΠΑΛΑΙΟΚΡΑΣΣΑΣ ΤΖΑΝΗΣ ΤΖΑΝΝΕΤΑΚΗΣ 

■ -♦- 

Αριθ. 1053623/4507/0010 (3) 

Αναγκαστική απαλλοτρίωση ακινήτων για τη διαπλάτυνση της Εθνικής 

οδού Αθηνών - Λαμίας από χ.θ. 9 + 830 μέχρι χ.θ. 11 + 030 στο 

Δήμο Κηφισιάςι 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων», σε συνδυασμό με τις διατάξεις του Β.Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων». 

3. Τις διατάξεις του άρθρου 1 του Ν.653/1977 «περί υποχρεώσεως 
των παρόδιων ιδιοκτητών δια την διάνοιξιν Εθνικών οδών κ.λπ.», όπως 
συμπληρώθηκαν με τις παρ. 9 και 10 του άρθρου 62 του Ν.947/1979 
και την παρ. 4 του άρθρου 9 του Ν.960/1979, για την εκτέλεση των 
οποίων εκδόθηκε το Π.Δ. 929/1979, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για τη διαπλάτυνση της Εθνικής οδού Αθη- 
νών-Λαμίας από χ.θ. 9 + 830 μέχρι χ.θ. 11 + 030 στο Δήμο Κηφι¬ 
σιάς, έκτασης συνολικού εμβαδού 23.781,70 μ2 που φαίνεται στο με 
κλίμακα 1:500 από 15.12.1988 κτηματολογικό διάγραμμα του Ν. 
Ράπτη και στον από 15.12.1988 αντίστοιχο κτηματολογικό πίνακα 
(φύλλα 4) του ίδιου, τα οποία έχουν θεωρηθεί από τον αρμόδιο Προϊστά¬ 
μενο του Υπουργείου Περιβάλλοντος, Χωροταξίας και Δημοσίων Έρ¬ 
γων Κ. Δεσύπρη στις 17.5.89. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Καρατζάς Γιώργος, 2) Καρβελούτσος Δημήτριος κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Δημοσίου που θα (αντιμετωπιστεί από τις πιστώσεις για έργα Δημο¬ 


σίων Επενδύσεων αρμοδιότητας Υπουργείου Περιβάλλοντος, Χωροτα¬ 
ξίας και Δημοσίων Έργων (αριθ. έργου 8.568.000) και β) των παρό¬ 
διων ιδιοκτητών που ωφελούνται, με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Αυγούστου 1990 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΟΙΚΟΝΟΜΙΚΩΝ ΔΗΜΟΣΙΩΝ ΕΡΓΩΝ 

ΙΩΑΙΜ. ΠΑΛΑΙΟΚΡΑΣΣΑΣ ΣΤ. ΜΑΝΟΣ 

- ^ _. 

Αριθ. ΔΙΑ/508 (4) 

Αποχαρακτηρισμός τμήματος παλαιάς Εθνικής οδού Καβάλας - Ξάν¬ 
θης από χ.θ. 169 + 100 μέχρι χ.θ. 169 + 220 λόγω παραλλαγής, 

κατ’ εφαρμογή των παρ. 9-13 του άρθρου 23 του Π.Δ. 25/28 Νο¬ 
εμβρίου 1929. 

Ο ΑΝΑΠΛ. ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις παρ. 9-13 του άρθρου 23 του Π.Δ. 25/28 Νεομβρίου 1929, 
«περί των αχρηστευομένων τμημάτων Εθνικών ή Επαρχιακών οδών 
ένεκα τροποποιήσεως της παλαιάς χαράξεως». 

2. Το Ν. 3155/1955 «περί κατασκευής και συνητρήσεως οδών» και 
τα εκτελεστικά αυτού Διατάγματα. 

3. Την με αριθ. Γ.25871/9.7.63 Απόφαση Υπουργού Δημοσίων 
Έργων «περί αριθμήσεως εθνικών οδών». 

4. Το με αριθ. 5118/88/7.3.1989 έγγραφο της 3ης ΔΕΚΕ Καβά¬ 
λας και το με αριθ. 844/30.3.1989 έγγραφο της Δ/νσης Συγκ. Έρ¬ 
γων τ. 5ης ΠΥΔΕ με τα οποία εισηγούνται τον αποχαρακτηρισμό του 
υπόψη τμήματος και ζητούν η μεν 3η ΔΕΚΕ Καβάλας την ένταξή του 
στο αγροτικό δίκτυο η δε Δ/νση Συγκ. Έργων τ. 5ης ΠΥΔΕ την κατά¬ 
ταξή του στα δημόσια κτήματα. 

5. Την από 1.6.1990 εισήγησή της Δ/νσης Δία και την σχετική 
γνωμοδότηση του Συμβουλίου Δημοσίων Έργων (Τμήμα Κατα¬ 
σκευών), όπως διατυπώνεται στην πράξη του με αριθ. 5/18.6.90. 

6. Την Υ1052/90 απόφαση του Πρωθυπουργού όπως τροποποιή¬ 
θηκε με την με αριθ. Υ 1087/90 περί καθορισμού αρμοδιοτήτων, απο¬ 
φασίζουμε: 

Εγκρίνουμε τον αποχαρακτηρισμό και κατάργηση του τμήματος της 
παλαιάς Εθνικής οδού Καβάλας - Ξάνθης από χ.θ 169 + 100 μέχρι 
χ.θ 169 + 220 και την εκποίηση του προς όφελος του Δημοσίου. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 17 Ιουλίου 1990 

Ο ΑΝΑΠΛ.ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 

Αριθ. Α.23591 (5) 

Αναγκαστική απαλλοτρίωση ακινήτου υπέρ της Κοινότητας Ρίου Ν. 

Αχαΐας. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις του άρθρου 257 του Π.Δ. 323/89 και τις όμοιες του 
άρθρου 19 του Ν. 1832/89. 

2. Τις διατάξεις του άρθρου 1 παρ. 1 του Ν. 3200/55, περί διοικητι¬ 
κής αποκέντρωσης. 

3. Την αριθ. 27/89 απόφαση του κοινοτικού συμβουλίου Ρίου, περί 
αναγκαστικής απαλλοτρίωσης στη θέση Ζαϊμέϊκα. 

4. Το από 11.10.88 τοπογραφικό διάγραμμα μετά του κτηματολο- 
γικού πίνακα της ΤΥΔΚ. 

5. Τα στοιχεία του οικείου φακέλου, από τον οποίο προκύπτει ότι εξά¬ 
ντλησε κάθε πρόσφορο μέσο για την οικειοθελή προσφορά από τους ιδιο¬ 
κτήτες. 

6. Τις εκτιμητικές εκθέσεις της επιτροπής εκτίμησης των προς απαλ¬ 
λοτρίωση ακινήτων, με τις οποίες καθορίζεται η απαλλοτρίωση ακινή¬ 
των σε 7.000 δρχ. ανά τετραγωνικό μέτρο και η απαλλοτριώση δέν¬ 
δρων σε 20.000 δρχ. για τρεις ελιές και μια λεμονιά και 20.000 δρχ. 
για τρεις ελιές κ.λ.π. 

Το γεγονός ότι η προς απαλλοτρίωση έκταση είναι η μοναδική για τη 
διάνοιξη αγροτικών δρόμων, αποφασίζουμε: 

Επικυρώνουμε την 27/89 απόφαση του κοινοτικού συμβουλίου 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Ρίου, περί αναγκαστικής απαλλοτρίωσης ιδιοκτησιών στη θέση Ζαϊ- 
μέΐκα των κάτωθι: 

1. Ελευθερίας Γιαννακοποΰλου συζ. Ανδρέα το γένος Χρήστου Γιοβά 
120,52μ X 7000 = 843.640 τρεις ελιές 31 (1) λεμονιά 20.000.. 

2. Ανδρέα Η. Μπετιχαβά Γεωργίου και Νικολάου Ανδρ. Μπετιχαβά 
τρεις ελιές (1) λεμονιά 20.000, 47,41μ X 7000 = 331.870, κ.λ.π. 
20.000 τρεις ελιές. 

Η απαλλοτρίωση θα γίνει υπέρ "της Κοινότητας Ρίου. 

Η αποζημίωση θα καταβληθεί σύμφωνα με τις διατάξεις του Ν.Δ. 
797/1971, χωρίς να αποκλείεται και ο καθορισμός δια συμβιβα¬ 
σμού. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Πάτρα, 30 Ιουλίου 1990 
Ο Νομάρχης 

ΝΙΚΟΣ ΤΑΓΑΡΗΣ 


\ 

της Δ.Ο.Υ. Αλεξ/πολης για συνολικό ποσό δρχ. 40.188.067 (σαράντα 
εκατομμύρια εκατόν ογδόντα οκτώ χιλιάδες εξήντα επτά). 

2. Η αποζημίωση αυτή πρέπει να δοθεί στους νόμιμους δικαιούχους. 
Η παρούσα να δημοσιευθεί στην Εφημερίδα της Κυβερνήσεως. \ 

Αλεξανδρούπολη, 23 Αυγούστου 1990 

Ο Πρόεδρος του Δ.Σ. - Νομάρχης Έβρου 
ΑΘΗΝΑΙΟΣ ΦΛΩΡΙΝΗΣ 


Ειδοποίηση παρακατάθεσης οριστικής αποζημίωσης ιδιοκτητών έκτα¬ 
σης που βρίσκεται στην περιοχή Δήμου Αθηναίων και που απαλλο¬ 
τριώθηκε υπέρ και με δαπάνη του Ο.Σ.Κ., με σκοπό την ανέγερση 
διδακτηρίου του 20ου Γυμνασίου Αθηνών. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 


-♦- 

ΑΝΑΚΟΙΝΩΣΕΙΣ 

Αριθ. 1182 (6) 

Ανακοίνωση παρακατάθεσης αποζημίωσης από αναγκ. απαλλοτρίωση 
στην περιοχή Μαλακάσας Αττικής για τις ανάγκες της πολεμικής 
Αεροπορίας. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Σύμφωνα με τις διατάξεις των άρθρ. 7 και 8 του Ν.Δ. 797/71 «περί 
αναγκαστικών Απαλλοτριώσεων» πληροφορούμε όλους όσους: 

α) Έχουν δικαιώματα κυριότητας, ή άλλα εμπράγματα δικαιώματα 
στα ακίνητα που απαλλοτριώθηκαν με την Γ.1192/1906/8.10.86 
(ΦΕΚ 1006/22.10.86 τ. Δ') κοινή Υπουργική Απόφαση για τις οινά- 
γκες του ΓΕΑ στην περιοχή Μαλακάσας Αττικής. 

β) Έχουν εγγράψει υποθήκη ή έχουν επιβάλλει κατάσχεση ή με 
οποιοδήποτε τρόπο διεκδικούν τα απαλλοτριωθέντα ακίνητα, ότι η απο¬ 
ζημίωση που καθόρισε το Εφετείο Αθηνών με την 4428/89 απόφασή 
του για όλα τα ακίνητα και τα υπερκείμενα αυτών, όπως φαίνονται στο 
από 9.5.89 κτηματολογικό διάγραμμα (Α) και στον σχετικό κτηματο- 
λογικό πίνακα της Δ/νσης Γ5 του ΓΕΑ, έχει κατατεθεί στο Ταμείο Πα¬ 
ρακαταθηκών και Δανείων και έχει εκδοθεί το με αριθ. 2422/27.8.90 
Γραμμάτιο Συστάσεως Παρακαταθήκης (Γραφείο Αγίου Στεφάνου) για 
ποσό εκατόν ογδόντα επτά εκατομμυρίων εκατόν δέκα χιλιάδων 
(187.110.000) δρχ. 

Η αποζημίωση αυτή θα καταβληθεί στους δικαιούχους που θα ανα- 
γνωρισθούν σύμφωνα με τον Νόμο. 

Η παρούσα να δημοσιευθεί στην Εφημερίδα της Κυβερνήσεως. 

Χολαργός, 29 Αυγούστου 1990 

Ο Νομάρχης 
ΧΡΗΣΤΟΣ ΓΟΥΛΑΣ 

- ♦—- 

Αριθ. 869 (7) 

Ειδοποίηση παρακατάθεσης αποζημίωσης που έγινε από αναγκαστική 
απαλλοτρίωση ακινήτου στο Ν. Έβρου. 

Ο ΠΡΟΕΔΡΟΣ Δ.Σ. 

ΤΟΥ ΝΟΜΑΡΧΙΑΚΟΥ ΤΑΜΕΙΟΥ ΕΒΡΟΥ 

1. Έχοντας υπόψη τα άρθρα του Ν.Δ. 797/71 «περί αναγκαστικών 
απαλλοτριώσεων» γνωστοποιούμε τα παρακάτω: 

α) Για εκείνους που έχουν ή αξιώνουν δικαιώματα κυριότητας στα 
ακίνητα που απαλλοτριώθηκαν αναγκαστικά, σύμφωνα με την αριθ. 

1098038/7378/0010/31.8.89 (ΦΕΚ 586/25.9.89 ΤΔ/Κοινή 
Υπουργική απόφαση Υπουργού Οικονομικών και Εθν. Παιδείας και 
θρησκευμάτων για την απαλλοτρίωση έκτασης για την ανέγερση διδα¬ 
κτηρίου του 10ου Δημοτικού Σχολείου Αλεξ/πολης. 

β) Για εκείνους που τυχόν έχουν γραμμένη υποθήκη ή έχουν κατα¬ 
στεί δανειστές στα πιο πάνω ακίνητα, με την απόφαση αριθ. 22/ 
23.2.90 του Μονομελούς Πρωτοδικείου Αλεξ/πολης που καθορίστηκε 
προσωρινή τιμή απαλλοτρίωσης για όλα τα ακίνητα μαζί με τα επικεί¬ 
μενα όπως αυτά περιλαμβάνονται στο οικείο κτηματολογικό πίνακα, 
κατατέθηκε στο Ταμείο Παρακαταθηκών και Δανείων και εκδόθηκε για 
το σκοπό αυτό γραμμάτιο σύστασης παρακαταθήκης με αριθ. 14072/ 
22.8.1990 από το γραφείο του Ταμείου Παρακαταθηκών και Δανείων 


Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποεί ότι σύμφωνα με την Π3264/1150/ 
28.5.85 (ΦΕΚ 286Δ'/85) κοινή απόφαση των Υπουργών Παιδείας — 
θρησκευμάτων και Οικονομικών, για την κήρυξη αναγκαστικής απαλ¬ 
λοτρίωσης, υπέρ και με δαπάνη του Ο.Σ.Κ. έκτασης εμβαδού 866,80 
μ2 σύμφωνα με το οριστικό διάγραμμα του κτηματογράφου του βρίσκε¬ 
ται στην περιοχή Αγ. Νικολάου του Δήμου Αθηναίων και στους δρόμους 
Ζερβουδάκη - Ιωνίας και Τερτίπη και προορίζεται για την ανέγερση δι¬ 
δακτηρίου του 20ου Γυμν. Αθηνών κατέθεσε στο Ταμείο Παρακαταθη¬ 
κών και Δανείων υπέρ των δικαιούχων ιδιοκτητών την οριστική αποζη¬ 
μίωση που καθορίστηκε σύμφωνα με την 4102/11.4.89 απόφαση του 
Εφετείου Αθηνών και εκδόθηκε το 806/26.6.90 γραμμάτιο σύστασης 
παρακαταθήκης για ποσό 6.916.650 δρχ. 

Ο Αναπλ. Δ/ντης Συντονιστής Ο.Σ.Κ. 

Ν. ΚΟΜΠΟΧΟΛΗΣ 


Ειδοποίηση παρακατάθεσης οριστικής αποζημίωσης ιδιοκτητών έκτα¬ 
σης που βρίσκεται στην Κοινότητα Ραφήνας (Ο.Τ. 145) Νηρέως και 
Σαχτούρη και που απαλλοτριώθηκε υπέρ και με δαπάνη του Ο.Σ.Κ., 
με σκοπό την ανέγερση διδακτηρίου του 1ου Δημοτικού Σχολείου 
Ραφήνας. 


ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποεί ότι σύμφωνα με την Π1110/289/ 
17.2.1989 (ΦΕΚ 254/τ.Δ’/31.3.1986) κοινή απόφαση των Υπουρ¬ 
γών Παιδείας - θρησκευμάτων και Οικονομικών, για την κήρυξη ανα¬ 
γκαστικής απαλλοτρίωσης, υπέρ και με δαπάνη του Ο.Σ.Κ. έκτασης 
εμβαδού 650,44 μ2 που βρίσκεται στην Κοινότητα Ραφήνας στο Ο.Τ. 
145 και τους δρόμους Νηρέως και Σαχτούρη και προορίζεται για την 
αρτίωση διδακτηρίου του 1ου Δημοτικού Σχολείου στο Ταμείο Παρακα¬ 
ταθηκών και Δανείων υπέρ των δικαιούχων ιδιοκητών την οριστική 
αποζημίωση που καθορίστηκε σύμφωνα με την 10394/25.10.89 από¬ 
φαση του Εφετείου Αθηνών (Συμπληρωματικό ποσό) και εκδόθηκε το 
Νο 835/20.7.90 γραμμάτιο σύστασης παρακαταθήκης για ποσό 
326.660 δρχ. 

Ο Αναπλ. Δ/ντης Συντονιστής Ο.Σ.Κ. 

Ν. ΚΟΜΠΟΧΟΛΗΣ 

-♦- 

Αριθ. Φ.53136/11832 (10) 

Ειδοποίηση-παρακατάθεσης οριστικής αποζημίωσης ιδιοκτητών έκτα¬ 
σης που βρίσκεται στην περιοχή Δήμου Αθηναίων και που απαλλο¬ 
τριώθηκε υπέρ και με δαπάνη του Ο.Σ.Κ., με σκοπό την ανέγερση 
διδακτηρίου του 137ου Δημ. Σχολείου Αθηνών. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π6461/1850/ 
30.9.86 (ΦΕΚ 1036 Δ'/29.10.86) κοινή απόφαση των Υπουργών 


4528 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Παιδείας - Θρησκευμάτων και Οικονομικών, για την κήρυξη αναγκα¬ 
στικής απαλλοτρίωσης, υπέρ και με δαπάνη του Ο.Σ.Κ. έκτασης εμβα- 
δοΰ 1435 μ2, που βρίσκεται στο Δήμο Αθηναίων και στους δρόμους 
Αλχίφρονος, Πιλάδου και Αντιπάτρου και προορίζεται για την ανέγερση 
διδακτηρίου του 137ου Δημ. Σχ. Αθηνών κατέθεσε στο Ταμείο Παρα¬ 
καταθηκών και Δανείων υπέρ των δικαιούχων ιδιοκτητών την οριστική 
αποζημίωση που καθορίσθηκε σύμφωνα με την 12705/29.12.89 από¬ 
φαση του Εφετείου Αθηνών και εκδόθηκε το 841/1.8.90 γραμμάτιο 
σύστασης παρακαταθήκης για ποσό 11.605.700 δραχ. 

Αθήνα, 7 Αυγούστου 1990 

Ο Αναπλ/τής Δ/ντής Συντονιστής ΟΣΚ 
ΝΙΚ. ΚΟΜΠΟΧΟΛΗΣ 

-φ- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 11 ) 

Έγκριση πολεοδομικής μελέτης τμήματος της πολεοδομικής ενότητας 

Μεσαμπελιές - Φορτέτσα (Π.Ε. 15) του Δήμου Ηρακλείου (Ν. Ηρα¬ 
κλείου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6, (παρ. 1, 4, 5 και 6), 7 (παρ. 1, 2 και 
4) και 43 (παρ. 3) του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (Α' 33), όπως το 
άρθρο 6 τροποποιήθηκε με την παρ. 2 του άρθρου 8 και η παρ. 3 του 
άρθρου 43 αντικαταστάθηκε με την παρ. 18 του ίδιου άρθρου του Ν. 
1512/1985 «Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Ταμείου Νομικών» 

(Α' 4 >· 

2. Τις διατάξεις του άρθρου 3 του ν.δ/τος της 17.7.1923 «περί σχε¬ 
δίων πόλεων κλπ» (Α' 228) όπως μεταγενέστερα τροποποιήθηκε και 
συμπληρώθηκε. 

3. Τις διατάξεις των άρθρων 6 (παρ. 1), 7, 8, 9 του ν. 1577/1985 
«Γενικός Οικοδομικός Κανονισμός» (Α’ 210) όπως τροποποιήθηκαν με 
το άρθρο 13 (παρ. 1, 2, 3) του ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδας (ΟΚΧΕ) και άλλες σχετικές δια¬ 
τάξεις (Α' 141) και το άρθρο 1 (παρ. 3, 4) του ν. 1772/1988 «Τροπο¬ 
ποίηση διατάξεων του ν. 1577/1985 «Γ0Κ» και άλλες σχετικές διατά¬ 
ξεις» (Α' 91). 

4. Τις διατάξεις της παρ. 1 εδαφ. ιδ. του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α’ 137). 

5. Την 26968/1271/29.3.1988 απόφαση του Αναπληρωτή 
Τπουργού Περιβάλλοντος, Χωροταξίας και Δημοσίων Εργων 
«Έγκριση γενικού πολεοδομικού σχεδίου του οικισμού Ηρακλείου του 
δήμου Ηρακλείου του οικισμού Νέας Αλικαρνασσού και των οικισμών 
Γαζιού και Αγίας Μαρίνας της κοινότητας Γαζιού (Ν. Ηρακλείου)» (Δ' 
458). 

6. Την 43776/2454/1990 απόφαση του Τπουργού Περιβάλλο¬ 
ντος, Χωροταξίας και Δημοσίων Έργων «Χαρακτηρισμός ως πυκνοδο- 
μημένου τμήματος της πολεοδομικής ενότητας 15 του δήμου Ηρα¬ 
κλείου (Ν. Ηρακλείου)». 

7. Τις 328/1983, 350/1989 γνωμοδοτήσεις του δημοτικού συμ¬ 
βουλίου Ηρακλείου. 

8. Την 12/πρακτ. 2/18.1.1990 γνωμοδότηση του Συμβουλίου 
Χωροταξίας Οικισμού και Περιβάλλοντος Ν. Ηρακλείου. 

9. Την 268/1990 γνωμοδότηση του Συμβουλίου της Επικράτειας 
με πρόταση του Τπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο τμήματος της πολεοδομικής ενό¬ 
τητας «Μεσαμπελιές - Φορτέτσα» (Π.Ε. 15) του Δήμου Ηρακλείου (Ν. 
Ηρακλείου), με τον καθορισμό οικοδιμησίμων χώρων, οδών, κοινοχρή¬ 
στων χώρων, χώρων στάθμευσης αυτοκινήτων, χώρου αίθουσας πολ¬ 


λαπλών χρήσεων, εκκλησίας όπως φαίνονται στο σχετικό χρωματι¬ 
σμένο πρωτότυπο διάγραμμα σε κλίμακα 1:1000 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
48471/1990 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2. 

Η περιοχή της οποίας το πολεοδομικό σχέδιο εγκρίνεται με το άρθρο 
1 του παρόντος, υπάγεται ως προς την εισφορά σε γη, στις διατάξεις 
των παραγράφων 4 και επόμενες του άρθρου 8 του ν. 1337/1983. 

Άρθρο 3. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της παραπάνω περιοχής της οποίας το πολεοδομικό σχέδιο 
εγκρίνεται με το άρθρο 1 του παρόντος.- 

Άρθρο 4. 

Στους οικοδομήσιμους χώρους που χαρακτηρίζονται στο σχετικό 
διάγραμμα με το στοιχείο Ο.Τ.Κ., επιτρέπεται η χρήση πολεοδομικού 
κέντρου, όπως προσδιορίζεται με το άρθρο 4 του από 23.2.1987 π.δ/ 
τος (Δ' 166). 

Άρθρο 5. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τεσσάρων (4) μέτρων, όπως φαίνεται στο ίδιο διά¬ 
γραμμα. 

Άρθρο 6. 

Η περιοχή της οποίας το πολεοδομικό σχέδιο εγκρίνεται με το άρθρο 
1 του παρόντος χαρακτηρίζεται ως τομέας Δ και τα ελάχιστα όρια εμ- 
βαδού και προσώπου των οικοπέδων αυτού καθορίζονται ως εξής: 

1. Ελάχιστο πρόσωπο: δέκα τρία (13) μέτρα. 

Ελάχιστο εμβαδόν: τριακόσια (300) τ. μέτρα. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα: 

α) τα οικόπεδα τα οποία κατά τη δημοσίευση του παρόντος διατάγ¬ 
ματος έχουν ελάχιστο πρόσωπο: δέκα (10) μ., ελάχιστο εμβαδόν διακό¬ 
σια (200) τ.μ. και 

β) τα οικόπεδα που προκύπτουν από τήν οριστική πράξη εφαρμογής 
της πολεοδομικής μελέτης ή προέρχονται.από.τις.εισφορές σε γη σύμ¬ 
φωνα με το άρθρο 8 του ν. 1337/1983 εφόσον έχουν ελάχιστο πρό¬ 
σωπο: έξι (6) μέτρα, ελάχιστο εμβαδόν: εκατόν είκοσι (120) τ.μ. 

3. Επιπλέον των προϋποθέσεων των παραγράφων 1 και 2 τα οικό¬ 
πεδα θεωρούνται άρτια και οικοδομήσιμα εφόσον στο οικοδομήσιμο 
τμήμα τους εγγράφεται κάτοψη κτιρίου με ελάχιστη επιφάνεια πενήντα 
(50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγουμένης παραγράφου 5, ορίζεται συντε¬ 
λεστής δόμησης ένα και τέσσερα δέκατα (1,4) για οικόπεδα εμβαδού μι¬ 
κρότερου των 150 τ.μ. εφόσον η συνολική επιφάνεια ορόφων δεν υπερ¬ 
βαίνει τα 120 τ.μ. Η εξαίρεση αυτή έχει εφαρμογή σε οικόπεδα που 
έχουν προκόψει από κατάτμηση μέχρι της 10.3.1982 απού αφαιρεθεί 
το εμβαδόν της ε-.σφοράς σε γη σύμφωνα με το ν. 1337/1983. 

7. Μέγιστο επιτρεπόμενο ύψος των κτιρίων: έντεκα (11) μέτρα. 

Άρθρο 7. 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον ΐπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Αυγούστου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΣΤΕΦΑΝΟΣ ΜΑΝΟΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 




ΕΠΑ 
















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


4531 


ΑΠΟΦΑΣΕΙΣ 


Αριθ. 57515/4514 (12) 
Δημιουργία δημόσιας χρήσης υπόγειου χώρου στάθμευσης αυτοκινή¬ 
των στη συμβολή της λεωφόρου Βασιλέως Κωνσταντίνου και της 
οδού Ριζάρη του ρυμοτομικού σχεδίου Αθηνών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάζεις της παραγράφου 9 του άρθρου 6 του ν. 960/1979 
«περί επιβολής υποχρεώσεως προς δημιουργία χώρων σταθμεύσεως 
αυτοκινήτων δια την εξυπηρέτησιν των κτιρίων και ρυθμίσεως συναφών 
θεμάτων» (Α' 194), όπως αυτή προστέθηκε με το άρθρο 97 (παρ. 1) του 
V. 1892/1990 «Για τον εκσυγχρονισμό και την ανάπτυξη και άλλες 
διατάξεις» (Α' 101). 

2. Τη σχετική έκθεση της Δ/νσης Πολεοδομικού Σχεδιασμού και της 
Ειδικής Υπηρεσίας Δημοσίων Έργων Σταθμών Αυτοκινήτων (ΕΥ- 
ΔΕΣΑ) του Υπουργείου Περιβάλλοντος, Χωροταξίας και Δημοσίων 
Έργων από την οποία προκύπτει, ότι ύστερα από εκτίμηση των κυκλο- 


φοριακών και πολεοδομικών συνθηκών της περιοχής καθίσταται ανα¬ 
γκαία η δημιουργία υπόγειου χώρου στάθμευσης αυτοκινήτων και ότι 
ως καταλληλότερη θέση κρίνεται ο παρακάτω περιγραφόμενος χώρος, 
αποφασίζουμε: 

1. Εγκρίνεται η δημιουργία δημόσιας χρήσης υπόγειου χώρου στάθ¬ 
μευσης αυτοκινήτων στο χώρο του Πνευματικού Κέντρου Αθηνών; που 
βρίσκεται στη συμβολή της λεωφόρου Βασιλέως Κωνσταντίνου και της 
οδού Ριζάρη του ρυμοτομικού σχεδίου Αθηνών και ανήκει στην Κτη¬ 
ματική Εταιρεία του Δημοσίου, όπως ο χώρος φαίνεται με κόκκινο περί¬ 
γραμμα στο σχετικό πρωτότυπο διάγραμμα σε κλίμακα 1:1000, που 
θεωρήθηκε από τον Προϊστάμένο της Δ/νσης Πολεοδομικών Εφαρμο¬ 
γών με την 57515/1990 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Αυγούστου 1990 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΠΝΕΥΜΑΤΙΚΟ 











